सामग्री: अमरीकी राष्ट्रपति डोनल्ड ट्रंप

कभी उनके राष्ट्रपति बनने को दूर की कौड़ी माना गया था. लेकिन अब वो राष्ट्रपति के तौर पर अपना पहला कार्यकाल पूरा करने की ओर हैं और दूसरी बार चुने जाने के लिए राष्ट्रपति पद की दौड़ में जो बाइडन से मुक़ाबला कर रहे हैं.

जब ट्रंप पहली बार चुनाव लड़ रहे थे तब उनकी उम्मीदवारी पर कई सवाल थे और उनकी कामयाबी पर शक के कई कारण.

उनके विवादित चुनाव अभियान में प्रवासी लोगों पर सख़्ती बरतना सबसे अहम मुद्दा रहा था. इसके अलावा उनका सेलिब्रिटी जीवन भी सवालों के घेरे में रहा.

लेकिन 2016 में 70 साल के रहे ट्रंप ने रिपब्लिकन पार्टी की उम्मीदवारी की दौड़ में कई अनुभवी राजनेताओं को पछाड़ा था और अंततः राष्ट्रपति पद तक पहुँचे थे.

समाप्त

ट्रंप अब 74 साल के हैं. इस बार भी उनका चुनाव अभियान पिछली बार की ही तरह विभाजनकारी है. 

ट्रंप का शुरुआती जीवन

ट्रंप न्यूयॉर्क के रियल एस्टेट कारोबारी फ्रेड ट्रंप की चौथी संतान हैं. परिवार की बेशुमार दौलत के बावजूद उनसे पिता की कंपनियों में छोटे-मोटे काम करवाए गए. स्कूल में जब उन्होंने बदतमीज़ियां शुरू कीं तो तेरह साल की उम्र में उन्हें मिलिट्री अकादमी भेज दिया गया था. 

यूनिवर्सिटी ऑफ़ पेंसिलवेनिया के व्हार्टन स्कूल से उन्होंने डिग्री ली और कारोबार संभालने के लिए अपने पिता की पसंदीदा संतान बन गए. उन्हें बड़े भाई फ्रेड ट्रंप जूनियर पर तरजीह दी गई. फ्रेड बाद में पायलट बन गए और 43 साल की उम्र में अधिक शराब पीने की वजह से उनकी मौत हो गई. डोनाल्ड ट्रंप कहते रहे हैं कि भाई की मौत के बाद उन्होंने जीवन भर के लिए शराब और सिगरेट छोड़ दी थी.

रियल एस्टेट कारोबार में आने के बारे में ट्रंप का कहना है कि वो अपने पिता से दस लाख डॉलर का क़र्ज़ लेकर कारोबार में आए थे. बाद में वो भी कंपनी का हिस्सा बन गए थे. उनके पिता रिहाइशी इमारतें बनाने का कारोबार करते थे. ट्रंप ने न्यूयॉर्क में अपने पिता के रियल एस्टेट कारोबार को बढ़ाया और फिर साल 1971 में कंपनी की कमान अपने हाथ में लेकर इसका नाम ट्रंप ऑर्गेनाइज़ेशन रख दिया. उनके पिता का देहांत साल 1991 में हो गया था. ट्रंप कहते हैं कि उनके पिता ही उनकी प्रेरणा थे.

द मुग़ल

डोनाल्ड ट्रंप ने ब्रुकलिन में रिहाइशी इमारतें बनाने वाली अपनी कंपनी को मैनहेटन के चमकीले इलाक़े में पहुँचाया और यहां बड़े-बड़े प्रोजेक्ट बनाए. उन्होंने पुराने कोमोडोर होटल...\nपिछली सामग्री को संक्षेप में निम्नानुसार किया जा सकता है:
अमेरिका के राष्ट्रपति पद का उम्मीदवार बनने से पहले डोनल्ड ट्रंप अमेरिका के सबसे चर्चित और रंगीन अरबपतियों में शुमार थे.